BIROUL Electoral de Circumscripţie nr. 63 ŞIMAND

Sediu: comuna Șimand, str. Principală nr. 1119, jud. Arad; Tel: 0257- 373041

**Nr. 87 din 25.08.2020**

**PROCES-VERBAL**

**încheiat azi 25.08.2020**

**cu ocazia stabilirii numărului de ordine de pe buletinele de vot care cuprind candidaturile pentru funcția de primar și listele de candidați pentru funcția de consilieri locali ai comunei Şimand**

Având în vedere prevederile art.58, alin. (8), (9) și (12) din Legea nr.115/ 2015, pentru alegerea autorităților administrației publice locale, pentru modificarea legii administrației publice locale, nr.215/2001, precum şi pentru modificarea și completarea legii nr.393/2004 privind Statutul aleșilor locali,

Luând în considerare pct. 56 din Programul calendaristic pentru realizarea acțiunilor necesare organizării și desfășurării în bune condiții a alegerilor pentru autoritățile administrației publice locale din anul 2020 aprobat prin H.G. nr. 567/2020, prin care s-a stabilit că, cel târziu până la data de 26.08.2020, se va proceda de către birourile electorale de circumscripție comunale la tragerea la sorți pentru stabilirea numărului de ordine de pe buletinele de vot,

Ținând cont de Hotărârea nr. 48/24.08.2020 emisă de Biroul Electoral Central, privind aplicarea unitară a prevederilor art.58, alin. (8), (9) din Legea nr.115/ 2015, pentru alegerea autorităților administrației publice locale,

În conformitate cu art. 58, alin. (12) din Legea nr. 115/ 2015, pentru alegerea autorităților administrației publice locale, cu modificările și completările ulterioare, tragerea la sorți pentru stabilirea numărului de ordine de pe buletinele de vot se face în prezența reprezentanților partidelor politice, alianțelor politice și alianțelor electorale sau organizații ale cetățenilor aparținând minorităților naționale care participă la alegeri, depunând liste de candidați. Astfel, partidele politice, care au depus liste de candidaturi pentru funcția de primar, respectiv consilieri locali, sunt reprezentate de către membrii biroului electoral de circumscripție nr. 63 Şimand, în următoarea componență:

* **LEZEU DIANA-MĂDĂLINA, reprezentant Partidul Pro România**
* **BOLD MARIUS-VIOREL, reprezentant Partidul Național Liberal**
* **ANDRU ADRIAN-AUGUSTIN, reprezentant Partidul Social Democrat**
* **MISTREANU MARIA-SILVIA, reprezentant Partidul Mișcarea Populară**
* **GOLDIŞ CRISTINA, reprezentant Uniunea Salvaţi România**
* **TĂMAŞ FLOREA, reprezentant Partidul Verde**

Prin procesul verbal nr. 80 din 21.08.2020, Biroul Electoral de Circumscripţie nr. 63 Şimand a constatat rămânerea definitivă a următoarelor candidaturi, depuse de partidele politice și alianțele politice, pentru funcția de consilier local al comunei Şimand:

1. **Partidul Național Liberal, listă completă**
2. **Partidul Social Democrat, listă incompletă**
3. **Partidul Verde, listă incompletă**
4. **Partidul PRO România, listă incompletă**
5. **Partidul Mișcarea Populară, listă incompletă**
6. **Partidul Puterii Umaniste, listă incompletă**
7. **Crîsta Ioan-Viorel, candidat independent**

și a următoarelor candidaturi pentru funcția de primar al comunei Şimand:

1. **Dema Florin-Liviu, candidat din partea PNL**
2. **Bogdan Petru,** **candidat din partea PSD**
3. **Şimon Ioan-Dan, candidat din partea Partidului Verde**
4. **Crîsta Ioan-Viorel, candidat independent**

**În primă etapă** a atragerii la sorţi a ordinii înscrierii pe buletinele de vot participă doar partidele ce au ca membrii cel puțin 7 senatori sau 10 deputați sau care au obținut reprezentare parlamentară la scrutinul anterior; organizațiile cetățenilor aparținând minorităților naționale cu reprezentare parlamentară precum și alianțele politice și alianțele electorale care sunt alcătuite **exclusiv** din partide politice care au ca membrii 7 senatori sau 10 deputați sau care au obținut reprezentare parlamentară la scrutinul anterior și/sau organizațiile cetățenilor aparținând minorităților naționale cu reprezentare parlamentară. Partidele politice ce au înregistrat candidaturi la Biroului Electoral de Cirmuscripție nr. 63 Şimand și se încadrează prevederilor art. 2 alin. 1 din Hotărârea BEC nr. 48/24.08.2020, sunt următoarele:

**1. Partidul Național Liberal**

**2. Partidul Social Democrat**

1. **Partidul PRO România**

**3. Partidul Mișcarea Populară**

**În etapa a doua** a tragerii la sorți pentru stabilirea ordinii de înscriere pe buletinele de vot, participă partidele politice și organizațiile cetățenilor aparținând minorităților naționale, alianțelor politice și alianțelor electorale altele decât cele prevăzute la alin. 1 al art. 2 din Hotărârea BEC nr. 48/24.08.2020, care au înregistrat candidaturi la Biroul electoral de Circumscripție nr. 63 Şimand și anume :

**1.Partidul Verde**

**2. Partidul Puterii Umaniste**

Potrivit art.58 alin.(10) din Legea nr.115/2015, pentru fiecare candidat independent, inclusiv pentru candidaţii independenţi la funcţia de primar şi cea de preşedinte al consiliului judeţean, se imprimă un patrulater distinct în partea finală a buletinului de vot, în care aceştia sunt înscrişi în ordinea înregistrării candidaturilor.

Conform prevederilor art. 58 alin (8) din Legea nr. 115/2015-actualizată:”O*rdinea stabilită potrivit alin. (8) este valabilă în cazul tuturor buletinelor de vot utilizate pentru autorităţile administraţiei publice locale ce urmează a fi alese la nivelul circumscripţiei electorale respective”* , astfel ordinea stabilită în cazul buletinelor de vot pentru alegerea consilierilor locali se va menține și în cazul buletinelor de vot pentru alegerea primarului. Numărul de ordine al formațiunii politice ce nu are înregistrată candidatură pentru funcția de Primar, va fi ocupat de formațiunea politică imediat următoare ce a propus candidat pentru această funcție.

Modalitatea efectuării extragerii ordinii înscrierii pe buletinele de vot ce vor fi utilizate pentru autoritățile administrației publice local la nivelul Circumscripției electorale 63 Şimand este următoarea:

* se vor nota inițialele partidelor politice ce participă la tragerea la sorți pe câte un bilet, ce va fi împăturat în patru și aceste bilete vor fi introduse toate într-o cutie, din care președintele Biroului Electoral de Circumscripție, va extrage pe rând câte un bilet, stabilindu-se astfel ordinea de la 1 la 6. Pentru etapa a doua a extragerii ordinii înscrierii pe buletinele de vot, formațiunile politice care nu a participat la prima etapă sunt Partidul Verde şi Partidul Puterii Umaniste.

Doamna președinte a Biroului Electoral de Circumscripție nr. Şimand procedează la tragerea la sorți a pozițiilor de pe buletinul de vot, iar ordinea rezultată este următoarea:

1. **Partidul Național Liberal**
2. **Partidul Mișcarea Populară**
3. **Partidul Social Democrat**
4. **Partidul PRO România**
5. **Partidul Verde**
6. **Partidul Puterii Umaniste**
7. **Crîsta Ioan-Viorel, candidat independent**

Având în vedere candidaturile care au rămas definitive pentru funcția de primar al comunei Şimand și ordinea stabilită la tragerea la sorți efectuată de președintele Biroului Electoral de Circumscripție nr. 63 Şimand, numărul de ordine de pe buletinele de vot pentru funcția de primar al comunei Şimand este următoarea:

**1.Dema Florin-Liviu, candidat din partea PNL**

**2.Bogdan Petru, candidat din partea PSD**

**3.Şimon Ioan-Dan, candidat din partea Partidului Verde**

**4.Crîsta Ioan-Viorel, candidat independent**

Prezentul proces verbal se afişează la avizierul Biroului Electoral de Circumscripție nr. 63 Şimand, pe site-ul Comunei Şimand și se comunică Biroului Electoral Județean de Circumscripție nr. 2 Arad.

**Preşedinte: Brîndaș Lavinia**

**Membrii: Lezeu Diana-Mădălina**

**Bold Marius-Viorel**

**Andru Adrian-Augustin**

**Mistreanu Maria-Silvia**

**Goldiş Cristina**

**Tămaş Florea**